CELEX: 32022D0404
Language: el
Date: 2022-03-03 00:00:00
Title: Εκτελεστική απόφαση (ΕΕ) 2022/404 της Επιτροπής της 3ης Μαρτίου 2022 για την τροποποίηση της εκτελεστικής απόφασης (ΕΕ) 2019/919 όσον αφορά εναρμονισμένα πρότυπα για τα συστήματα κίνησης πηδαλίου — συστήματα με καλώδια (συρματόσχοινα) και τροχαλίες (Κείμενο που παρουσιάζει ενδιαφέρον για τον ΕΟΧ)

10.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 83/44
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2022/404 ΤΗΣ ΕΠΙΤΡΟΠΗΣ
         της 3ης Μαρτίου 2022
         για την τροποποίηση της εκτελεστικής απόφασης (ΕΕ) 2019/919 όσον αφορά εναρμονισμένα πρότυπα για τα συστήματα κίνησης πηδαλίου — συστήματα με καλώδια (συρματόσχοινα) και τροχαλίες
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Βάσει του άρθρου 14 της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου (2), τα προϊόντα που συμμορφώνονται με εναρμονισμένα πρότυπα ή με μέρη αυτών, τα στοιχεία των οποίων έχουν δημοσιευτεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνονται με τις απαιτήσεις που καλύπτονται από τα εν λόγω πρότυπα ή μέρη αυτών, όπως καθορίζονται στο άρθρο 4 παράγραφος 1 της οδηγίας 2013/53/ΕΕ και στο παράρτημα I της εν λόγω οδηγίας.
                  
               
                     (2)
                  
                  
                     Με την εκτελεστική απόφαση C(2015) 8736 (3), η Επιτροπή ζήτησε από την Ευρωπαϊκή Επιτροπή Τυποποίησης (CEN) και την Ευρωπαϊκή Επιτροπή Ηλεκτροτεχνικής Τυποποίησης (Cenelec) να εκπονήσουν και να αναθεωρήσουν εναρμονισμένα πρότυπα προς υποστήριξη της οδηγίας 2013/53/ΕΕ για την εκπλήρωση των αυστηρότερων ουσιωδών απαιτήσεων που καθορίζονται στο άρθρο 4 παράγραφος 1 της οδηγίας 2013/53/ΕΕ και στο παράρτημα I της εν λόγω οδηγίας, σε σύγκριση με την καταργηθείσα οδηγία 94/25/ΕΚ του Ευρωπαϊκού Κοινοβουλίου και του Συμβουλίου (4).
                  
               
                     (3)
                  
                  
                     Με την εκτελεστική απόφαση C(2015) 8736 ζητήθηκε επίσης από τη CEN και τη Cenelec να αναθεωρήσουν πρότυπα των οποίων τα στοιχεία αναφοράς είχαν δημοσιευτεί με την ανακοίνωση 2015/C 087/01 της Επιτροπής (5).
                  
               
                     (4)
                  
                  
                     Κατόπιν του αιτήματος που διατυπώθηκε στην εκτελεστική απόφαση C(2015) 8736, η CEN αναθεώρησε το εναρμονισμένο πρότυπο EN ISO 8847:2017 σχετικά με τα συστήματα κίνησης πηδαλίου — συστήματα με καλώδια (συρματόσχοινα) και τροχαλίες, το οποίο είχε αντικαταστήσει το προηγούμενο εναρμονισμένο πρότυπο EN ISO 8847:2004 και τα στοιχεία αναφοράς του οποίου είχαν δημοσιευτεί στην ανακοίνωση 2017/C 435/06 της Επιτροπής (6). Αυτό κατέληξε στην έγκριση του εναρμονισμένου προτύπου EN ISO 8847:2021.
                  
               
                     (5)
                  
                  
                     Η Επιτροπή, από κοινού με τη CEN, αξιολόγησε κατά πόσον το εν λόγω πρότυπο, όπως αναθεωρήθηκε από τη CEN, ανταποκρίνεται στο αίτημα που διατυπώθηκε στην εκτελεστική απόφαση C(2015) 8736.
                  
               
                     (6)
                  
                  
                     Το πρότυπο EN ISO 8847:2021 καθορίζει απαιτήσεις για τον σχεδιασμό, την εγκατάσταση και τις δοκιμές συστημάτων πηδαλίου με συρματόσχοινα και τροχαλίες σε μικρά σκάφη με ή χωρίς κινητήρα πρόωσης και σε μικρά σκάφη με εξωλέμβιες μηχανές συνολικής ισχύος έως και 37 kW.
                  
               
                     (7)
                  
                  
                     Το πρότυπο EN ISO 8847:2021 πληροί τις απαιτήσεις τις οποίες αποσκοπεί να καλύψει και οι οποίες καθορίζονται στο άρθρο 4 παράγραφος 1 της οδηγίας 2013/53/ΕΕ και στο μέρος Α του παραρτήματος I της εν λόγω οδηγίας. Επομένως, είναι σκόπιμο να δημοσιευτούν τα στοιχεία αναφοράς αυτού του προτύπου στην Επίσημη Εφημερίδα της Ευρωπαϊκής Ένωσης.
                  
               
                     (8)
                  
                  
                     Το πρότυπο EN ISO 8847:2021 θα αντικαταστήσει το πρότυπο EN ISO 8847:2017.
                  
               
                     (9)
                  
                  
                     Επομένως, χρειάζεται να αποσυρθούν τα στοιχεία αναφοράς του προτύπου EN ISO 8847:2017 από την Επίσημη Εφημερίδα της Ευρωπαϊκής Ένωσης.
                  
               
                     (10)
                  
                  
                     Για να δοθεί επαρκής χρόνος στους κατασκευαστές να προσαρμόσουν τα προϊόντα τους στην αναθεωρημένη έκδοση του εναρμονισμένου προτύπου EN ISO 8847:2017, χρειάζεται να αναβληθεί η απόσυρση των στοιχείων αναφοράς του εν λόγω προτύπου.
                  
               
                     (11)
                  
                  
                     Στο παράρτημα I της εκτελεστικής απόφασης (ΕΕ) 2019/919 παρατίθενται τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2013/53/ΕΕ. Τα στοιχεία αναφοράς του εναρμονισμένου προτύπου EN ISO 8847:2021 θα πρέπει να συμπεριληφθούν στο εν λόγω παράρτημα.
                  
               
                     (12)
                  
                  
                     Στο παράρτημα II της εκτελεστικής απόφασης (ΕΕ) 2019/919 παρατίθενται τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2013/53/ΕΕ και τα οποία αποσύρονται από τη σειρά C της Επίσημης Εφημερίδας της Ευρωπαϊκής Ένωσης. Τα στοιχεία αναφοράς του εναρμονισμένου προτύπου EN ISO 8847:2017 θα πρέπει να συμπεριληφθούν στο εν λόγω παράρτημα.
                  
               
                     (13)
                  
                  
                     Επομένως, η εκτελεστική απόφαση (ΕΕ) 2019/919 θα πρέπει να τροποποιηθεί αναλόγως.
                  
               
                     (14)
                  
                  
                     Η συμμόρφωση με εναρμονισμένο πρότυπο παρέχει τεκμήριο συμμόρφωσης με τις αντίστοιχες ουσιώδεις απαιτήσεις που ορίζονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του εν λόγω προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2019/919 τροποποιείται ως εξής:
            
                        1)
                     
                     
                        το παράρτημα I τροποποιείται σύμφωνα με το παράρτημα I της παρούσας απόφασης·
                     
                  
                        2)
                     
                     
                        το παράρτημα II τροποποιείται σύμφωνα με το παράρτημα II της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 3 Μαρτίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2013/53/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ (ΕΕ L 354 της 28.12.2013, σ. 90).
         
            (3)  Εκτελεστική απόφαση C(2015) 8736 της Επιτροπής, της 15ης Δεκεμβρίου 2015, σχετικά με αίτηση τυποποίησης που υποβάλλεται στην Ευρωπαϊκή Επιτροπή Τυποποίησης και στην Ευρωπαϊκή Επιτροπή Ηλεκτροτεχνικής Τυποποίησης όσον αφορά τα σκάφη αναψυχής και τα ατομικά σκάφη προς υποστήριξη της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ.
         
            (4)  Οδηγία 94/25/ΕΚ του Ευρωπαϊκού Κοινοβουλίου και του Συμβουλίου, της 16ης Ιουνίου 1994, για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής (ΕΕ L 164 της 30.6.1994, σ. 15).
         
            (5)  Ανακοίνωση της Επιτροπής, στο πλαίσιο της εφαρμογής της οδηγίας 94/25/ΕΚ του Ευρωπαϊκού Κοινοβουλίου και του Συμβουλίου, της 16ης Ιουνίου 1994, για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης) (ΕΕ C 87 της 13.3.2015, σ. 1).
         
            (6)  Ανακοίνωση της Επιτροπής στο πλαίσιο της εφαρμογής της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης) (ΕΕ C 435 της 15.12.2017, σ. 144).
      
      
         
            ΠΑΡΑΡΤΗΜΑ I
            Στο παράρτημα I της εκτελεστικής απόφασης (ΕΕ) 2019/919 προστίθεται η ακόλουθη καταχώριση:
            
               
                           
                              Αριθ.
                           
                        
                        
                           
                              Στοιχεία αναφοράς του προτύπου
                           
                        
                     
                           «44
                        
                        
                           EN ISO 8847:2021
                        
                     
                            
                        
                        
                           Μικρά σκάφη — Σύστημα κίνησης πηδαλίου — Συστήματα με συρματόσχοινα και τροχαλίες»
                        
                     
         
      
      
         
            ΠΑΡΑΡΤΗΜΑ II
            Στο παράρτημα II της εκτελεστικής απόφασης (ΕΕ) 2019/919 προστίθεται η ακόλουθη καταχώριση:
            
               
                           
                              Αριθ.
                           
                        
                        
                           
                              Στοιχεία αναφοράς του προτύπου
                           
                        
                        
                           
                              Ημερομηνία απόσυρσης
                           
                        
                     
                           «37
                        
                        
                           EN ISO 8847:2017
                           Μικρά σκάφη — Σύστημα κινήσεως πηδαλίου — Συστήματα με καλώδια και τροχαλίες
                        
                        
                           10 Σεπτεμβρίου 2023»